CELEX: 32016D0815
Language: ro
Date: 2016-05-17 00:00:00
Title: Decizia (UE) 2016/815 a Consiliului din 17 mai 2016 privind aderarea Croației la Convenția elaborată în temeiul articolului K.3 din Tratatul privind Uniunea Europeană, privind protejarea intereselor financiare ale Comunităților Europene și la Protocolul din 27 septembrie 1996, la Protocolul din 29 noiembrie 1996 și la Al doilea Protocol din 19 iunie 1997 la aceasta

24.5.2016   
            
            
               RO
            
            
               Jurnalul Oficial al Uniunii Europene
            
            
               L 133/9
            
         DECIZIA (UE) 2016/815 A CONSILIULUI
   din 17 mai 2016
   privind aderarea Croației la Convenția elaborată în temeiul articolului K.3 din Tratatul privind Uniunea Europeană, privind protejarea intereselor financiare ale Comunităților Europene și la Protocolul din 27 septembrie 1996, la Protocolul din 29 noiembrie 1996 și la Al doilea Protocol din 19 iunie 1997 la aceasta
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Actul de aderare a Croației, în special articolul 3 alineatele (4) și (5),
   având în vedere recomandarea Comisiei Europene,
   având în vedere avizul Parlamentului European (1),
   întrucât:
   
               (1)
            
            
               Convenția elaborată în temeiul articolului K.3 din Tratatul privind Uniunea Europeană, privind protejarea intereselor financiare ale Comunităților Europene (2) și (denumită în continuare „convenția”) a fost semnată la 26 iulie 1995 și a intrat în vigoare la 17 octombrie 2002.
            
         
               (2)
            
            
               Convenția a fost completată de Protocolul elaborat în temeiul articolului K.3 din Tratatul privind Uniunea Europeană, la Convenția privind protejarea intereselor financiare ale Comunităților Europene (3) (denumit în continuare „Protocolul din 27 septembrie 1996”) și de Protocolul elaborat în temeiul articolului K.3 din Tratatul privind Uniunea Europeană, cu privire la interpretarea de către Curtea de Justiție a Comunităților Europene, prin intermediul unor hotărâri preliminare, a Convenției privind protejarea intereselor financiare ale Comunităților Europene (4) (denumit în continuare „Protocolul din 29 noiembrie 1996”), care au intrat în vigoare la 17 octombrie 2002.
            
         
               (3)
            
            
               Convenția a fost completată în continuare de Al doilea protocol elaborat în temeiul articolului K.3 din Tratatul privind Uniunea Europeană, la Convenția privind protejarea intereselor financiare ale Comunităților Europene (5) (denumit în continuare „Al doilea protocol din 19 iunie 1997”), care a intrat în vigoare la 19 mai 2009.
            
         
               (4)
            
            
               Articolul 3 alineatul (4) din Actul de aderare a Croației (denumit în continuare „Actul de aderare”) dispune că Croația aderă la convențiile și protocoalele enumerate în anexa I la Actul de aderare. Respectivele convenții și protocoale cuprind, între altele, convenția, Protocolul din 27 septembrie 1996, Protocolul din 29 noiembrie 1996 și Al doilea protocol din 19 iunie 1997. Convenția și protocoale urmează să intre în vigoare pentru Croația la data stabilită de Consiliu.
            
         
               (5)
            
            
               În conformitate cu articolul 3 alineatul (5) din Actul de aderare, Consiliul urmează să decidă efectuarea ajustărilor necesare ca urmare a aderării Croației la convențiile și protocoalele enumerate în anexa I la Actul de aderare,
            
         ADOPTĂ PREZENTA DECIZIE:
   Articolul 1
   Convenția, Protocolul din 27 septembrie 1996, Protocolul din 29 noiembrie 1996 și Al doilea protocol din 19 iunie 1997 intră în vigoare pentru Croația în prima zi din prima lună care urmează datei publicării prezentei decizii.
   Articolul 2
   Versiunile în limba croată ale convenției (6), ale Protocolului din 27 septembrie 1996 (7), ale Protocolului din 29 noiembrie 1996 (8) și ale celui de al doilea Protocol din 19 iunie 1997 (9) sunt autentice în aceleași condiții ca și celelalte versiuni lingvistice ale Convenției și ale Protocoalelor menționate.
   Articolul 3
   Prezenta decizie intră în vigoare în ziua următoare datei publicării sale în Jurnalul Oficial al Uniunii Europene.
   
      Adoptată la Bruxelles, 17 mai 2016.
      
         
            Pentru Consiliu
         
         
            Președintele
         
         M.H.P. VAN DAM
      
   
   
      (1)  Avizul din 25 februarie 2016 (nepublicat încă în Jurnalul Oficial).
   
      (2)  JO C 316, 27.11.1995, p. 49.
   
      (3)  JO C 313, 23.10.1996, p. 2.
   
      (4)  JO C 151, 20.5.1997, p. 2.
   
      (5)  JO C 221, 19.7.1997, p. 12.
   
      (6)  Versiunea în limba croată a fost publicată într-o ediție specială a Jurnalului Oficial (capitolul 19, volumul 014, p. 50).
   
      (7)  Versiunea în limba croată a fost publicată într-o ediție specială a Jurnalului Oficial (capitolul 19, volumul 014, p. 73).
   
      (8)  Versiunea în limba croată a fost publicată într-o ediție specială a Jurnalului Oficial (capitolul 19, volumul 014, p. 92).
   
      (9)  Versiunea în limba croată a fost publicată într-o ediție specială a Jurnalului Oficial (capitolul 19, volumul 014, p. 141).